Document ID: /fineweb-2-swissfilter-quality_10-filterrobots/filtered/05600.jsonl.gz/85

Islam je sveobuhvatni način življenja i bavi se svim problemima i aktuelnostima i daje odgovore na iste. Nekada daje detaljna uputstva, a nekada smjernice i principe prepuštajući mudžtehidima razradu pojedinih slučajeva. Islam daje rješenja za sve segmente života od vjere, politike, ekonomije, medicine, poljoprivrede, međunarodnih odnosa itd.
Zahtijeva pravično suđenje bez obzira koje je vjere osoba kojoj se sudi, koje je boje ili odnosa prema nama. Ovakvu pravdu čovječanstvo nije zapamtilo.
Islam zabranjuje prisvajanje tuđeg imetka na nedozvoljen način sa bilo koje strane.
Uređuje međusobne odnose uspostavljajući pravdu na zemlji.
Daje savršen program ljudima na zemlji i omogućuje tako egzistenciju svih ljudi.
Obuhvata širok dijapazon oblasti koje se međusobno dopunjuju.
On nije samo obredoslovlje kako se često puta zna kazati.
Čak i sam pojam ibadeta obuhvata sve ono čime je Gospodar zadovoljan, pod uslovom da se ne suprotstavlja Kur’anu i Sunnetu.
Prve generacije muslimana su pravilno shvatale islam pa ih je to dovelo da su bili na vrhuncu u svim oblastima u prvim stoljećima od pojave islama.
Poslije dolazi period stagnacije i dekadencije zbog slijedećih uzroka:
- dominacija kršćana u Andaluziji i pad Bagdada 1258. godine,
- zatvaranje vrata idžtihada svodeći sav doprinos na komentarisanje prethodnika,
- dominacija materijalizma i ateizma kod ljudi koji su se time zadovoljili.
Očito je da Zapad radi suprotno interesu čovječanstva gomilajući naoružanje i trošeći ogromna bogatstva na to dok milijarde ljudi gladuju, a mnogi umiru zbog siromaštva.
Ideološki kolonijalizam i okupacija muslimanske svijesti je opasnija od okupacije teritorija jer je skriveni neprijatelj koji se nečujno uvlači u naše živote